b'\n_START_ARTICLE_\nKlu\xc5\xbeo arena\n_START_SECTION_\nIstorija\n_START_PARAGRAPH_\nPirmasis futbolo ir atletikos stadionas Klu\xc5\xbee buvo pastatytas tarp 1908\xc2\xa0ir 1911\xc2\xa0m. Jis tur\xc4\x97jo vien\xc4\x85 medin\xc4\x99 trib\xc5\xabn\xc4\x85, kuri talpino 1500 \xc5\xbei\xc5\xabrov\xc5\xb3. Oficialiai atidarytas 1911\xc2\xa0m., buvo suorganizuotos futbolo var\xc5\xbeybos tarp Klu\xc5\xbeo miesto rinktin\xc4\x97s ir Galatasaray SK. \xc5\xa0eimininkai laim\xc4\x97jo var\xc5\xbeybas 8\xe2\x80\x931. Galatasaray klubui tai buvo pirmosios var\xc5\xbeybos Europoje._NEWLINE_1961\xc2\xa0m. pastatyta nauja trib\xc5\xabna. Tuo metu stadionas talpino 28 000 \xc5\xbei\xc5\xabrov\xc5\xb3 ir buvo pavadintas sprinterio Ion Moina vardu. Senojo stadiono griovimo darbai prasid\xc4\x97jo 2008\xc2\xa0m. lapkri\xc4\x8dio 20 d. Naujo stadiono darbai buvo prad\xc4\x97ti 2009\xc2\xa0m. liepos 16 d. Jis atidarytas 2011\xc2\xa0m. spalio pirm\xc4\x85 dien\xc4\x85. Po a\xc5\xa1tuoni\xc5\xb3 dien\xc5\xb3 naujame stadione grojo Scorpions, kit\xc4\x85 dien\xc4\x85 Smokie. Pirmosios futbolo var\xc5\xbeybos buvo surengtos spalio 11 d. Tai buvo draugi\xc5\xa1kos rungtyn\xc4\x97s tarp Universitatea ir FK Kuban\xca\xb9 Krasnodar klub\xc5\xb3. Pirmos Liga I rungtyn\xc4\x97s su\xc5\xbeaistos spalio 17 d. tarp Universitatea ir FC Bra\xc8\x99ov.'